
ROMÂNIA

JUDEȚUL TIMIȘ

ORAȘUL DETA

PRIMAR

Nr. 6.595/20.06.2024
R E F E R A T  D E  A P R O B A R E

a proiectului de hotărâre privind actualizarea „Strategiei Integrate de Dezvoltare Urbană a Orașului Deta, județul Timiș, 2022-2030”.

Strategia de Dezvoltare a orașului Deta pentru perioada 2022 - 2030 își propune să răspundă nevoii de a avea la dispoziție un instrument de lucru la nivel local, prin care se stabilesc viziunea de dezvoltare, obiectivul general și obiectivele specific de atins la finalul perioadei de programare, propunând domenii de intervenție, direcții de acțiune prioritare și măsuri necesare pentru îndeplinirea obiectivelor. 
Strategia de dezvoltare locală a orașului nostru fost elaborată pornind de la problemele specifice ale comunității abordate într-un cadru integrat, corelate cu obiectivele și cu planurile strategice elaborate la nivel regional, național și european, de aceea ea va fi, în acest context, și un instrument necesar pentru accesarea resurselor financiare nerambursabile necesare viitoarelor proiecte.  
În urma îndeplinirii obiectivelor strategice se intenționează ca orașul Deta să devină un model de dezvoltare durabilă bazată pe modernizarea infrastructurii, servicii publice de calitate, respect față de mediu, transparență în guvernarea locală, competitivitate și atractivitate economică, în scopul creșterii bunăstării și calității vieții cetățenilor la nivelul standardului mediu din Uniunea Europeană.  
În urma recomandărilor primite din partea ADR Vest și a necesității de a prioritiza proiectele viitoare ce intenționăm să le depunem pentru finanțare prin Programul regional Vest 2021-2027, în temeiul art.136 (1) din OUG 57/2019 privind Codul Administrativ am inițiat proiectul de hotărâre privind actualizarea „Strategiei Integrate de Dezvoltare Urbană a Orașului Deta, județul Timiș, 2022-2030”.

